procesaur/Wiki.mk huggingface dataset:
Куп на шампиони 1990-1991

Куп на шампиони 1990/91 — 36-то издание од Купот на шампионите, најсилното европско клупско фудбалско натпреварување. Финалето било одиграно на 29 мај 1991 година на стадионот Свети Никола во Бари. На тој натпревар Црвена Ѕвезда го победила Олимпик Марсеј по изведување на пенали. За Црвена Ѕвезда тоа била прва титула во ова натпреварување. Црвена Ѕвезда станала втора источноевропска екипа по Стеауа која го освоила ова натпреварување.
Ова издание од Купот на шампионите требало да го најави враќањето на англиските екипи на европската сцена по несреќата на стадионот Хејсел во 1985 година и суспензијата за учество во европските натпреварувања, но суспензијата за Ливерпул била продолжена за уште една сезона, додека на Астон Вила и било дозволено натпреварување во УЕФА Купот. Местото на Ливерпул не било пополнето со повикување на некој друг клуб, наместо тоа, Милан бил слободен во првото коло. Исто така, и покрај освојувањето на холандската лига на Ајакс му било забрането учество во ова издание од Купот на шампионите.
1 Резултати
1.1 Квалификации
Екипа 1, Рез., Екипа 2, 1 натпревар, 2 натпревар
АПОЕЛ, 2:7, Баерн Минхен, 2:3, 0:4
Акирејри, 1:3, ЦСКА Софија, 1:0, 0:3
Динамо Букурешт, 5:1, Сент Патрикс Атлетик, 4:0, 1:1
Порто, 13:1, Портдаун, 5:0, 8:1
Црвена Ѕвезда, 5:2, Грасхопер, 1:1, 4:1
Валета, 0:10, Ренџерс, 0:4, 0:6
Унион Луксембург, 1:6, Динамо Дрезден, 1:3, 0:3
Малме, 5:4, Бешикташ, 3:2, 2:2
Наполи, 5:0, Ујпешт Дожа, 3:0, 2:0
Спарта Прага, 0:4, Спартак Москва, 0:2, 0:2
Оденсе, 1:10, Реал Мадрид, 1:4, 0:6
Сваровски Тирол, 7:1, Лахти, 5:0, 2:1
Милан, слободен, -, -
Лилестрем, 1:3, Клуб Брухе, 1:1, 0:2
Лех Познањ, 5:1, Панатинаикос, 3:0, 2:1
Олимпик Марсеј, 5:1, Динамо Тирана, 5:1, 0:0
1.2 Осминафинале
Екипа 1, Рез., Екипа 2, 1 натпревар, 2 натпревар
Баерн Минхен, 7:0, ЦСКА Софија, 4:0, 3:0
Динамо Букурешт, 0:4, Порто, 0:0, 0:4
Црвена Ѕвезда, 4:1, Ренџерс, 3:0, 1:1
Динамо Дрезден, 2:2, Малме, 1:1, 1:1 (5:4)пен.
Наполи, 0:0, Спартак Москва, 0:0, 0:0 (3:5)пен.
Реал Мадрид, 11:3, Сваровски Тирол, 9:1, 2:2
Милан, 1:0, Клуб Брухе, 0:0, 1:0
Лех Познањ, 4:8, Олимпик Марсеј, 3:2, 1:6
1.3 Четвртфинале
Екипа 1, Рез., Екипа 2, 1 натпревар, 2 натпревар
Баерн Минхен, 3:1, Порто, 1:1, 2:0
Црвена Ѕвезда, 6:0, Динамо Дрезден, 3:0, 3:0 <sup>1</sup>
Спартак Москва, 3:1, Реал Мадрид, 0:0, 3:1
Милан, 1:4, Олимпик Марсеј, 1:1, 0:3 <sup>2</sup><sup>1</sup> Натпреварот во Дрезден бил прекинат во 78-та минута поради нередите кои биле предизвикани од страна на домашните навивачи. Во моментот на прекинот Црвена Ѕвезда водела со резултат 2:1, а натпреварон бил регистриран со службен резултат 3:0 во корист на гостинската екипа.
<sup>2</sup> Во 88-та минута при резултат 1:0 за Олимпик Марсеј, дошло до прекин поради прекинување на струја. Милан одбил да го продолжи мечот по разрешувањето на затемнувањето, па затоа мечот бил регистриран со службен резултат.
1.4 Полуфинале
Екипа 1, Рез., Екипа 2, 1 натпревар, 2 натпревар
Баерн Минхен, 3:4, Црвена Ѕвезда, 1:2, 2:2
Спартак Москва, 2:5, Олимпик Марсеј, 1:3, 1:2
31 март (починале)

1340, Иван I — московски и владимирско-суздаљски кнез.
1461, Јона Московски — руски светец.
1837, Џон Констабл — британски пределен сликар и инспирација за импресионистите.
1877, Антоан Огистен Курно — француски филозоф и математичар.
1980, Џеси Овенс — американски атлетичар.
1980, Владимир Холан — чешки поет.
2016, Имре Кертес — еврејско-унгарски писател.
2019, Нипси Хасл — американски рапер.
Андреј Крамариќ

Андреј Крамариќ (роден на 19 јуни 1991) — хрватски фудбалер, напаѓач на Хофенхајм и на хрватската репрезентација.
1 Кариера
На 9 октомври 2013 постигнал 8 гола на еден натпревар во победата против нисколигашот Змај Блато со 11-0 во
Купот на Хрватска.
ФК Слога 1934

ФК Слога 1934 — македонски фудбалски клуб од Виница. Клубот е оформен во 1934 година. Моментално се натпреварува во 2 МФЛ.
1 Историја
Фудбалскиот клуб бил создаден во 1934 година, под името ”ФК Македонија Виница”, во 1939 година името било сменето во ”ФК Пакос Виница” а во 1941 во ”ФК Плачковица Виница”. Од 1950 година клубот го носел името ”ФК Слога Виница”, па сѐ до неговото распаѓање во 2009 година. Во 2012 година, клубот повторно е создаден под сегашното име, ФК Слога 1934 Виница.
Клубот до 2001 година играл во Втората македонска фудбалска лига, каде го освоил четвртото место, а во идната сезона 2001/2002 со освоено 16. место, клубот отпаднал во Трета македонска лига - Исток
2 Навивачи
Во 1989 година, била создадена навивачката група „Улави“. По обновувањеното на клубот бројот на навивачи брои околу 1500 членови .
3 Состав
Сезона 2013/2014
4 Галерија
Сабирабад

Сабирабад (|Sabirabad; порано: Петропавловка) — град во јужниот дел на централен Азербејџан и административен центар на округот Сабирабад. Ова е нов град, основан во 1959 г. и наречен е во чест на поетот Мирза Алакбар Сабир (1862-1911).
1 Познати личности
* Љутфијар Иманов — оперски пејач со звањето „Народен артист на СССР“ (1977)
Сони Колбрели

Сони Колбрели (|Sonny Colbrelli; р. ) — италијански професионален друмски велосипедист, кој вози за UCI World Tour екипата .
1 Кариера
Колбрели настапува како професионалец од почетокот на сезоната 2012, придружувајќи му се на како нов член, од аматерската екипа Залф Дезире Фиор. Колбрели претходно настапувал за екипата како стажант.
Колбрели го имал својот прв настап на некоја голема трка на Џиро д’Италија 2012, каде бил помошник на спринтерот, Сака Модоло; Колбрели завршил во првите десет на етапата 13, каде завршил на деветтото место откако го довел Модоло на четвртото место.
На 12 април 2017 година, Колбрели ја освоил Брабантсе Пејл. Во јуни 2017 година бил именуван во почетниот состав за Тур де Франс 2017.
2 Достигнувања
;2009
: 2. Џиро дел Венето
;2010
: 1. Трофео Алчиде Дегаспери
: 7. Трофео Арведи
;2011
: 2. Трофео Зсшди
: 3. ГП Либерационе
: 3. Трофео Франко Балестра
;2012
: 1. Етапа 1b (ТТТ) Џиро ди Паданија
: 9. Гран Премио Бруно Бегели
;2013
: 2. Волта Лимбург Класик
: 2. Трка Алмати
: 5. Гран Премио Бруно Бегели
: 7. Ронде ван Дренте
: 8. ГП Индустрија е Комерчо ди Прато
;2014
: 1. Етапа 2 Трка околу Словенија
: 1. Џиро дел’Апенино
: 1. Меморијал Марко Пантани
: 1. ГП ди Прато
: 1. Копа Сабатини
: 2. Гран Премио ди Лугано
: 2. Волта Лимбург Класик
: 2. Тре Вали Варезине
: 3. Рома Максима
: 4. Трофео Лаигвелја
: 5. ГП Чита ди Камаиоре
: 5. Гран при Пино Черами
: 6. Милано-Санремо
;2015
: 1. Копа Италија
: 1. Краен пласман Тур ди Лимузен
::1. Етапа 1
: 1. Гран Премио Бруно Бегели
: 3. Гран Пиемонт
: 5. Копа Уго Агостони
: 6. Копа Сабатини
: 6. Гран Премио Индустрија е Комерчо ди Прато
: 10. Копа Берноки
;2016
: 1. Гран Премио ди Лугано
: 1. Копа Сабатини
: 1. Копа Уго Агостони
: 1. Тре Вали Варезине
: 1. Етапа 5 Тур ди Поату-Шарант
: 2. Краен пласман Тур ди Лимузен
::1. Етапа 3
::1. Етапа 4
: 2. Краен пласман Џиро ди Тоскана
: 2. Трофео Лаигвелја
: 2. Класик Волта Лимбург
: 3. Амстел Голд Рејс
: 4. Гран Премио Бруно Бегели
: 5. Џиро дел Пиемонт
: 6. Брабантсе Пејл
: 9. Милано-Санремо
;2017
: 1. Брабантсе Пејл
: 1. Копа Берноки
: 1. Етапа 2 Париз-Ница
: 2. ГП Бруно Бегели
: 3. Класик Бретања
: 7. Е3 Харелбеке
: 9. Амстел Голд Рејс
: 10. Трка околу Фландрија
: 10. ГП Квебек
;2018
: 1. Гран Пиемонт
: 1. Копа Берноки
: 1. Етапа 3 Тур де Свис
: 2. ГП Монтреал
: 2. Брабантсе Пејл
: 2. Копа Сабатини
: 3. Краен пласман Трка Дубаи
::1. Етапа 4
: 3. Курне-Брисел-Курне
: 8. Омлоп Хет Ниусблад
: 9. Милано-Санремо
: 10. Гран Премио Бруно Бегели
;2019
: 1. Гран Премио Бруно Бегели
: 1. Етапа 4 Трка околу Оман
: 2. Краен пласман Трка околу Германија
::1. Бодовен пласман
::1. Етапа 4
: 2. Национално друмско првенство
: 2. Копа Сабатини
: 5. Меморијал Марко Пантани
: 8. Трофео Матеоти
: 9. Јуроајс Класик
;2020
: 7. Курне-Брисел-Курне
2.1 Распоред на резултатите на големите трки
Голема трка, 2012, 2013, 2014, 2015, 2016, 2017, 2018, 2019
Џиро, 100, 89, 94, 100, 95, —, —, —
Тур, —, —, —, —, —, 122, 109, 85
Вуелта, —, —, —, —, —, —, —, —
СО = се откажал; — = не учествувал
Ексципиенс

Ексципиенс — секоја супстанца освен активната супстанца која е вклучена во производниот процес или се содржи во готовата фармацевтска форма на лекот. Тие се користат за да ја подобрат растворливоста на активната супстанца, да го подобрат мирисот, вкусот, за надополнување на маса и др. Ексципиенсите можат да бидат корисни и во процесот на производство на лекови, на пр. да ја подобрат проточноста на прашокот.
ФК Ханза Росток

ФК Ханза Росток е германски фудбалски клуб со седиште во градот на Росток, Мекленбург-Западен Ворпромен. Тие се појавиле како еден од најуспешните клубови од поранешна Источна Германија и направија неколку сезони во Бундеслигата.
Ханза Росток играше во втората Бундеслига во сезоната сезоната 2011-2012, но претрпела испаѓање во третата лига по поразот со 5-4 од Унион Берлин во претпоследниот натпревар од сезоната.
1 Историја
Тимот е формиран кога саксонската екипа ''Емпор Лаутер'' се сели во градот Росток и го менува своето име во ''Емпор Росток'', клуб претходник на Ханза. Во 1965 година клубот го добива денешното име Ханза Росток.
Во 1991 година екипата на Ханза станува шампион на Источна Германија, а истата година го освоиле и купот на оваа поранешна држава.
2 Пласмани
3 Стадион
Ханза настапувала на стадионот Отзештадион од 1954 година. Во 2001 година, капацитетот на стадионот бил зголемен на 30,000 гледачи. На 2 јули 2007, правата за името биле продадени на Deutsche Kreditbank(DKB), па оттука и новото официјално име е "ДКБ-арена".
ФК Сион

ФК Сион е швајцарски фудбалски клуб од градот Сион.
Клубот бил основан во 1909 година, и ги игра својте домашни натпревари на Стад де Турбилон. Тие ја имаат освоено Швајцарската Супер лига двапати, и Купот на Швајцарија во секој од нивните дванаесет настапи во финалето, за последен пат во 2011.
Дејан Прошев

Дејан Прошев — македонски оперски пејач (баритон) и оперски режисер.
1 Животопис
Прошев дипломирал на Државната музичка академија "Панчо Владигеров" во Софија. Во 2004 година, на истата академија, Прошев магистрирал на отсекот за оперска режија. Прошев ја извршувал и функцијата директор на Македонската опера и балет.
2 Творештво
Прошев режирал повеќе опери на сцената на Македонската опера и балет, и тоа: „Трубадур“, „Аида“, „Волшебната флејта“, „Лучија од Ламермур“ итн. Исто така, во април 2014 година, на сцената на Народно позориште во Белград, Србија, Прошев ја режирал операта „Тоска“.
Меколи Калкин

Меколи Карсон Калкин(анг. Macaulay Carson Culkin) (роден на 26 август 1980) — Американски глумец кој се прослави со улогата на Кевин МекКалистер анг.Kevin McCallister) во филмот Сам дома и во Сам дома 2 : Загубен во Њујорк. Тој е исто поѕнат по својте улоги во Ричи Рич, во Вујко Бак, во Мојата Девојка и во музичкиот запис на Мајкл Џексон за песната Црно или бело. Калкин бил рангиран на второто место на топ списокот на музичкатаТелевизија Ви-Ејџ-Уан за “100 најдобри детски ѕвезди“ и на топ литата на телевизијата E! за “Топ 50 детски ѕвезди“.
1 Ран живот
Калкин е роден во Менхетн и израснат воЈорквил. Неговиот татко Кристофер Кит Калкин е поранешен глумец познат по неговите продукции на Бродвеј, неговата мајка е Патриција Брентруп која никогаш не се омажила за неговиот татко. Тој бил израснат во Католичко Семејство и посетувал Католичко училиште во Јорквил.
Калкин е трето од седум деца, пет машки и две женски : Шејн (роден 1976), Дакота (1978-2008), Киеран (роден 1982), Квин (родена 1984),Кристиан (роден 1987) и Рори (роден 1989). Во неговото детство Меколи и неговата фамилија живееле во мал стан, мајка му работела во телефонска централа а неговиот татко бил клисар во локалкната католичка црква.
2 Кариера
Калкин почнал со глумење на четири месеци. Но тој се здоби со интернационална слава со улогата на Кевин МекКалистер во блокбастер Сам дома (1990) и потоа во 1992 година во продолжението Сам Дома 2.
3 Приватен Живот
3.1 Врски
Калкин бил оженет со Рејчел Минер во 1998, се разделиле во 2000, а се развеле во 2002 година.
Во 2002 година тој бил во врска со Мила Кунис. Во 2006 г. Меколи живеел во Њујорк, а Кунис во Лос Анџелес. На 3 Јануари,2011 публицистите на Мила Кунис ја потврдиле веста за нивното раскинување.
Од Ноември 2013 калкин е во врска со глумицата Џордан Лејн Прајс.
3.2 Врска со Мајкл Џексон
За време после снимањето на првиот дел на Сам Дома Меколи станал добар пријател со пејачот Мајкл Џексон и се појави на музичкиот спот за песната "Црно или бело". На судењето на Мајкл, Калкин рекол дека спиел во спалната соба на Мајкл но дека Мајкл никогаш не го злоставувал сексуално. Калкин изјавил дека обвинувањата биле смешни. Калкин присуствувал на погребот на Мајкл Џексон.
Седмиот печат (филм)

Седмиот печат (шведски: ''Det sjunde inseglet'') — шведски игран филм од 1957 година, дело на режисерот Ингмар Бергман, кој истовремено е автор и на сценариото. Главните улоги во филмот ги толкуваат: Макс фон Сидов (Max von Sydow), Гунар Бјернстранд (Gunnar Björnstrand), Нилс Попе (Nils Poppe), Бенгт Екерот (Bengt Ekerot) и Биби Андерсон (Bibi Andersson). Директор на фотографијата е Гунар Фишер (Gunnar Fischer), додека продуцент е Алан Екелунд (Allan Ekelund). Филмот трае 96 минути, снимен е во црно-бела техника, со моно-звук, а во продукција на Шведската филмска индустрија (Svensk Filmindustri). Во 1957 година, на Филмскиот фестивал во Кан, Бергман ја добил специјалната награда на жирито.
1 Содржина
Рицарот Антониус Блок (го игра Макс фон Сидов) се враќа во Шведска, откако повеќе години учествувал во крстоносните војни. Него го придружува копјеносецот Јенс (го игра Гунар Бјорнстранд). Во тоа време, Шведска е зафатена од епидемија на чума, која немилосрдно одзема илјадници животи. Кога ќе пристигнат на морскиот брег, Антониус ја сретнува Смртта (ја игра Бенгт Екерот), која му соопштува дека дошол крајот на неговиот живот. Тогаш, Антониус ѝ предлага на Смртта да одиграат една партија шах, под следните услови: ако победи Смртта, тогаш таа ќе ги погуби Антониус и сите негови блиски, а ако победи Антониус, неговиот живот ќе биде поштеден. Додека Антониус патува кон својот замок (каде го чека неговата жена), тие поминуваат низ разни населени места, согледувајќи ги ужасните последици на епидемијата, сиромаштијата и верското лудило (прогонот на вештерките). Притоа, тој си ги поставува прашањата поврзани со животот и смртта, како и постоењето на Бог.
Патем, нему му се придружува една патувачка група, која дава претстави по селата, составена од мажот Јоф (го игра Нилс Попе) и жената Миа (ја игра Биби Андерсон), со нивното мало дете. Одвреме-навреме, мажот има визии, т.е. гледа некои ликови кој никој друг не може да ги види. Антониус сфаќа дека ќе ја загуби борбата против Смртта и затоа, одлучува да ја надитри: додека тој ѝ го одвлекува вниманието на Смртта, мажот, жената и детето нечујно се извлекуваат и така успеваат да се спасат од лошата судбина која би ги нашла доколку останат во друштво на рицарот. На крајот, рицарот и неговиот помошник пристигнуваат во замокот, каде ги посетува Смртта, која доаѓа да си ја земе наградата - нивните животи.
2 За филмот
Филмот бил инспирација за истоимената песна на американскиот пејач Скот Енгел од 1969 година.
Шхара

Шхара (|შხარა) — планина во средишниот дел на Големиот Кавкаски Венец, највисока во Грузија и трета по височина во венецот. Се наоѓа во областа Сванети долж границата со Русија, 88 км северно од градот Кутаиси и југоисточно од Елбрус.
Претставува дел од масив наречен Безеншки Ѕид кој е гребен со должина од 12 км. Има голем и стрмен врв со многу ледници и важи за голем предизвик кај алпинистите. Северната страна (во Русија) е висока 1.500 м и има неколку тешки патеки од класичен тип. Значајниот подврв Шхара Запад е висок 5.068 м и важи за најмакотрпното искачување во Европа.
1 Прво освојување
Планината првпат е освоена во 1888 г. преку Североисточниот Гребен од британско-швајцарска екипа составена од У. Алмер, Џ. Кокин и К. Рот. Оваа патека и денес се смета за една од полесните и ужива популарност. Целиот Безеншки Ѕид е првпат преминат во 1931 г., од страна на австриските искачуавчи К. Попингер, К. Молдан и З. Шинтлмајстер.
2 Поврзано
* Сванетија
* Дихтау
* Кавказ (планински венец)
Московско време

Московско време (|моско́вское вре́мя, крат. MSK) — часовен појас кој важи за градот Москва и најголемиот дел од западна Русија, вклучувајќи го Санкт Петербург. Броејќи од запад, ова е вториот по ред часовен појас во Русија. На 26 октомври 2014 одговара според зоната: UTC+3 (целогодишна).
Овој часовен појас се користи низ цела Русија за возните редови на железничкиот и бродскиот сообраќај, додека пак возушниот сообраќај се води според месното време. Покрај ова, часовните појаси во земјата се опишуваат во однос на московското време наместо UTC. Така, времето во Јакутск (UTC+9) се наведува како MSK+6.
1 Употреба
Московското време важи во европскиот дел на Русија (западно од Урал), со исклучок на Калининградската Област, каде важи UTC+3 (Калининградско време). Покрај ова, почнувајќи од 30 март 2014 г., московското време важи и во Крим, што уследило по припојувањето на републиката кон Русија.
1.1 Во минатото
Пред 27 март 2011 г., московското време било во UTC+3 по зимско, а UTC+4 по летно сметање.
UTC+3 исто така важело во европските делови на поранешниот СССР:
* Белорусија, in 1930–1991
* Естонија, in 1940–1989
* Латвија, in 1940–1989
* Литванија, in 1940–1989
* Молдавија, in 1940–1991
* Украина, in 1930–1990
* Калининградска Област (Русија), in 1946–1991
* Самарска област (Русија), in 1989–1991, and again from 2010–2011.
Московското летно време (UTC+4) е воведено во 1981 г. и важело во:
* до 1988 г. во Естонија, Латвија, Литванија
* до 1989 г. во Белорусија, Молдавија и Украина
* до 1990 г. во Калининградската Област.
* од 1989 до 1990 и во 2010 г. во Самарската област.
Во 1922–30 и 1991–92 г., во Москва важело источноевропското време (UTC+2)
2 Поврзано
*Време во Русија
Малколм Х (филм)

Малколм Х е американски игран филм, во режија на Спајк Ли. Главните улоги ги играат: Дензел Вашингтон, Анџела Басет и Алберт Хол.
1 Содржина
Во филмот се прикажува животот на Малколм Х, водачот на радикалната огранизација на Црнците во САД, "Црни пантери". Филмот го следи хронолошки неговиот живот, од детството, кога тој бил ситен криминалец, преку членството во "Нацијата на исламот", па сè до неговото убиство.
Круна на главата на пенисот

Круна на главата на пенисот — раб на основата на главата на пенисот. Работ оформува округлеста граница меѓу главата и телото на пенисот. На круната на главата на пенисот се наоѓаат папили, кои се појавуваат кај одредени мажи. Тие се честа појава и не се штетни.
1 Приказ
2 Поврзано
* Пенис
* Глава на пенис
* Папили на пенис
Кура

Кура (|Kura, |მტკვარი - Мтквари, |Kür, |Կուր) — река на Кавказ. Извира во североисточна Турција, па тече низ неа, Грузија и Азербејџан, каде ѝ се придружува притоката Аракс, па завршува во Каспиското Езеро. Има вкупна должина од 1.515 км.
Кавкаскиот регион е населен уште од најстари времиња, а земјоделство во долината на Кура почнало да се развива пред повеќе од 4.500 години. По течение подоцна се јавиле големи и развиени цивилизации, но во средновековието (околу 1200 г.) населените места се опустошиле поради природни непогоди и освојувања од други народи. Со сè поголемата експлоатација и општетувања на шумите и степите во сливното подрачје, почнале да се јавуваат зачестени поплави, кои имале особен замав во XX век. Во 1950-тите советските власти почнале со изградба на голем број брани и канали. Денес реката е многу побавна и поплитка поради присуството на разни хидроелектрани, а некогаш била пловна до градот Тбилиси во Грузија.
1 Име
Поимот Кура е поврзан со името на персискиот цар Кир Велики, или пак со зборот ''кур'', кој значи „водосклад“ на стариот говор на Кавкаските Албанци. Грузискиот назив е ''Мтквари'', што или значи „добра вода“, или е грузиска варијанта на мегрелскиот поим ''тквар-уа'' што значи „разјадување“, во смисла дека реката течејќи ги разјадува планините). Според некој поимувања, Кура ја исцртува границата помеѓу Европа и Азија.
2 Течение
Реката извира во североисточна Турција, во долинка на висорамнината Карс на Мал Кавказ. Тече на запад, па на север и на исток, минува крај Ардахан, па влегува во Грузија. Се извива во лак во северозападен правец, и влегува во кањон кај Ахалцихе, каде свртува свртува на североисток и така тече некои 75 км, па ги напушта планините кај Хашури. Потоа се свива на исток, свртува малку југоисточно и така тече 120 км, минува крај Гори, а потоа и кај Мцхета, па тече на југ низ краткиот кањон и по западната страна на главниот град Тбилиси. Оттука теренот станува стрмен и реката го одминува Рустави, па врти на исток кај утоката на реката Храми, навлегувајќи во Азербејџан. Од овде тече по степите и влегува во акумулацијата Шемкир, а потоа и во акумулацијата Јеникенд.
Потоа се влева во акумулацијата Мингечевир (најголема водна површина во Азербејџан). Порано реките Иори (Кабири) и Алазани се влевале во Кура, но денес нивните устија се покриени од езерото. Потоа Кура ја напушта акумумацијата и кривулесто тече на југоисток, каде ја прима реката Тертер во округот Барда и продолжува да тече неколку стотини колометри по широка наводнувана рамница, па врти на исток кај Сарису и набргу, кај Сабирабад, ја прима најголемата притока Аракс. Утоката со Аракс образува голем лак на север, и потоа тече на југ во должина од 60 км, минува по западната страна на националниот парк Ширван, па свртува на исток и се празни во Каспиското Езеро кај Нефтчала.
3 Галерија
4 Поврзано
* Кура (појаснување)
* Географија на Азербејџан
* Географија на Грузија
* Список на реки во Азербејџан
* Список на реки во Грузија
Голема риба (филм)

„Голема риба“ (англиски: ''Big Fish'') — американски филм од 2003 година, во режија на Тим Бартон. Главните улоги ги играат: Јуан Мекгрегор, Алберт Фини и Џесика Ланг.
1 Содржина
Едвард Блум отсекогаш бил раскажувач на драматични приказни за својот живот во младоста, кога неговата страст за патување го одвела од еден мал град во Алабама во разни места ширум светот и пак назад. Со своите чудни приказни за џинови, сијамски близначки-пејачки, вештерки, бури, тој успева шармира секого што ќе го сретне, освен својот отуѓен син, Вил. Кога мајката на Вил, Сандра, ќе се обиде да ги зближи, Вил ќе мора да научи да ги раздвои реалноста и фантазијата, особено кога станува збор за доживувањата на неговиот татко.
Ритуал (филм)

Ритуал (Обред) (шведски: ''Riten'') е шведски телевизиски филм од 1969 година, во режија на Ингмар Бергман, кој е автор и на сценариото. Главните улоги ги толкуваат: Ингрид Тулин (Ingrid Thulin), Гунар Бјернстранд (Gunnar Björnstrand), Андерс Ек (Anders Ek) и Ерик Хел (Erik Hell). Филмот, кој е снимен во продукација на Svensk Filmindustri (SF), Personafilm и Cinematograph AB, трае 72 минути, снимен е во црно-бела техника и со моно-звук. Инаку, во филмот се појавува и самиот Бергман, во улогата на свештеникот.
1 Содржина
Во филмот, во 10 поединечни сцени, е прикажано испитувањето на тројца актери кои се обвинети за порнографска претстава. Додека трае испитувањето, се разоткриваат саплетканите односи меѓу глумците - сопружниците Ханс и Теа Винкелман (кои ги играат Гунар Бјернстранд и Ингрид Тулин) и нивниот пријател Себастијан Фишер (го игра Андерс Ек). Себастијан е насилен човек и алкохоличар, кој е виновен за убиство на поранешниот партнер. Истовремено, тој е во врска со неговата жена Теа, која пак сега е омажена за Ханс. Теа е психички нестабилна личност, која лесно запаѓа во кризи. Ханс, кој е водач на театарската група, е богат и самоуверен човек, кој постепено сфаќа дека е уморен од својата работа, од пријателството со Себастијан и од својата жена.
На крајот на филмот, кога се чини дека истражниот судија д-р Абрахамсон (го игра Ерик Хел) е на прагот психички да ги скрши осомничените, тие му предлагаат да изведат една претстава во неговата канцеларија. За таа цел, тие доаѓаат облечени во необични маски и ја изведуваат претставата, која всушност претставува мистичен ритуал.
Мал Кавказ

Мал Кавказ (|Kiçik Qafqaz Dağları, |მცირე კავკასიონი, |Փոքր Կովկաս ''Покр Ковкас'', |Малый Кавказ) — вториот од двата главни венци на Кавкаските Планини, of length about 600 км.
Се протега напоредно на Голем Кавказ, на растојание од 100 км јужно од венецот Лихи (Грузија) и ја ограничува Ерменската Висорамнина од север и североисток.
Со Голем Кавказ е поврзан преку венецот Лихи (Грузија), а одделен од него со низината на Колхида (Грузија) на запад и Курската Котлина на реката Кура (Азербејџан) на исток.
Највисок врв е Арагац (4.090 м).
Низ венецот минуваат границите на Грузија, Азербејџан и Ерменија.
1 Поврзано
* Голем Кавказ
Перинеен набор

Перинеен набор, меѓуножен набор или перинејно рафе — видлива линија или ткивен набор кај човекот. Линијата се протега во меѓуножјето или перинеумот. Линијата започнува од скротумот, продолжува преку периеумот и завршува во анусот. Рафето исто така се поврзува со линија која почнува од френулумот.
Кај мажите рафето, како што е напоменато почнува од френулумот и има видлива линија по долната страна на пенисот (пенисно рафе), се поврзува со рафето на скротумот, продолжува во перинеумот и завршува во анусот. Рафето е резултат на фетусниот развоен феномен каде скротумот (развојниот еквивалент на усната кај вагината) и пенисот се спојуваат на средина.
1 Дополнителни фотографии
2 Поврзано
* Човеков пенис
* Перинеум
* Анус
Надворешен отвор на мочен канал

Надворешен отвор на мочен канал — отвор кој се наоѓа во надворешните полови органи кај мажот и жената. Кај мажот, отворот се наоѓа на врвот на главата на пенисот, а кај жената се наоѓа зад дразницата од вагината. Низ отворот се исфрлува урината.
1 Мажи
Кај мажите отворот се наоѓа на врвот на главата на пенисот. Отворот е долгнавест и поставен вертикално. Отворот зависи од маж до маж. Несоодветната поставеност на отворот се нарекува хипоспадија. Во таков случај, отворот е поставен под главата на пенисот. Ако отворот е поставен на горниот дел од пенисот тогаш таа состојба се нарекува еписпадија.
2 Жени
Кај жените, отворот се наоѓа 2.5 см позади главата на дразницата и веднаш пред вагината.
3 Дијаграми
4 Поврзано
* Глава на пенис
* Мочен канал
* Вагина
Папили на главата од пенисот

Папили на главата на пенисот — мали испапчувања кои може да се појават на круната на главата на пенисот. Тие се безопасни анатомски варијации. Иако погрешно се мешаат со ХПВ, папилите не се сексуални пренослива зараза и не се инфективни.
Папилите се појавуваат во една или неколку редици во вид на мали бледоцрвенкасти мазни израстоци. Големината може да биде различна, од помалку од 1 мм до 3 мм. Според податоците од 1999, се проценува дека тие се присутни од 8 до 48% од машкото население во светот. Исто така, според истражувањата, се покажало дека тие почесто се појавуваат кај помладите мажи и кај тие кои не се обрежани.
За папилите понекогаш се смета дека се остатоци од пенисните боцки, чувствителни делови на пенисот кај останатите цицачи. Животните кои имаат пенисни боцки имаат подобро сексуално задоволство и побрз оргазам.
1 Медицинско отстранување
Папилите не се опасни за здравјето на мажот, но сепак некои мажи или нивните партнери може да ги сметаат за неестетски. Има неколку начини за нивно отстранување. Како и секој медицински потфат има опасност за компликации, па советот на лекарите е да не се отстрануваат истите.
2 Наводи
*
3 Поврзано
* Човеков пенис
* Глава на пенис
* Круна на главата на пенисот
Антонио Танески

Антонио Танески — роден во 1949 година. Пишувал поезија, книжевни критики и есеи, а свои дела објавувал во македонската книжевна периодика. Преведуван е на српски и турски јазик. Починал во 2003 година.
1 Библиографија
* „Кавга“ (1990)
* „Несоници“ (1994)
* „Мракот ве гони“ (1996)
* „Искубани пауни“
* „Обесчестена земја“ (1997)
Тело на пенис

Тело на пенис — најголемиот надворешен дел на пенисот. Телото на пенисот започнува од коренот и завршува со главата на пенисот.
1 Анатомија
Телото на пенисот е составено од еден спонгиозен сноп, кој се наоѓа на долната страна на пенисот, и во него се наоѓа мочниот канал. Околу спонгиозниот сноп има сврзно ткиво (септум на пенис). Над овој сноп се наоѓаат два кавернозни снопа, кои се споени еден со друг со бела обвивка. Низ сноповите се протегаат длабоките артерии на пенисот. Спојот на сноповите прави вдлабнатина. Над сноповите се наоѓа дорзалниот нерв, две дорзални артерии и длабоката дорзална вена. Сите овие до сега напоменати се обвиткани од длабока фасција, над која се наоѓа сврзното ткиво, над неа се наоѓа површинската фасција. Меѓу површинската фасција и длабоката фасција на горната страна на пенисот се протега површинската дорзална вена. Сето ова е обвиткано со кожа.
2 Анатомски приказ
3 Поврзано
* Човеков пенис
* Глава на пенис
* Корен на пенис
Корен на пенис

Корен на пенис — внатрешен дел на пенисот. Коренот е почетниот дел на органот и продолжува во телото на пенисот.
1 Анатомија
Коренот по форма е составен од три дела. Главниот дел е кракот на пенисот (crus penis) кој се дели на два дела по еден крак на двете страни. Во средината се наоѓа уретралната главица. Секој крај е обвиткан со карличношупликав мускул, додека главицата е обвиткана од булбоспонгиозен мускул. Коренот на пенисот се наоѓа во перинеумот, меѓу внатрешната фасција на урогениталната дијафрагма и Колсовата фасција.
Покрај тоа што коренот е поврзан со фасциите и долниот дел на карлицата, тој е поврзан и со предниот дел на срамниот спој со фундиформниот лигамен и со суспензорниот лигамент на пенисот.
2 Поврзано
* Човеков пенис
* Тело на пенис
* Глава на пенис
Голем Кавказ

Голем Кавказ (|Большой Кавказ; |Böyük Qafqaz; |დიდი კავკასიონი) — главен планински венец во состав на Кавкаските Планини.
Се протега во должина од 1.200 км од запад-северозапад до исток-југоисток, и тоа помеѓу Таманскиот Полуостров на Црното Море и Апшеронскиот Полуостров на Каспиското Езеро: од Западен Кавказ во околината на Сочи до североисточниот црноморски брег и досега речиси до Баку на каспискиот.
Венецот се дели на три дела:
*Западен Кавказ — од Црното Море до Елбрус
*Централен Кавказ — од Елбрус до Казбек
*Источен Кавказ — од Казбек до Каспиското Езеро
Во повлажниот Западен Кавказ, планините се прекриени со шуми (листопадна до 1.500 м, иглолисна до 2.500 м и планински тундри над шумската граница). На Источен Кавказ климата е посува, па затоа планините немаат дрвја.
1 Европско-азиска граница
Вододелницата на Кавказ се смета и за граница помеѓу Источна Европа и Западна Азија. Европскиот дел северно од вододелницата се нарекува Северен Кавказ, а азискиот на југ е Јужен Јавказ (Закавказје).
Границата на Русија со Грузија и Азербејџан се протега долж најголемиот дел од Кавказот. Низ венецот минува Грузискиот воен пат (Даријалска Клисура) и Закавкаската магистрала, на височини преку 3.000 м.
2 Вододелница
Вододелницата на Кавказ, Катвказјето во состав на Руската Империја на север и Отоманско Царство и Персија на југ, сè до победата на Русија во 1813 г. и Ѓулистанскиот договор, со кој границата на Русија се поместила длабоко во Закавказјето.
Границата помеѓу Русија и Грузија до денес точно ја следи вододелницата (со исклучок на мало тесно парче територија во Мцхета-Мтијанетија и северозападен Кахети, каде Грузија се протега посеверно), додека пак североисточниот агол на Азербејџан има пет округа северно од вододелницата (Шабран, Хачмаз, Кусар, Сијезен, Куба).
3 Врвови
*Елбрус, 5.642 м, (највисока планина во Европа)
*Дихтау, 5.205 м,
*Шхара, 5.201 м,
*Коштантау, 5.151 м,
*Шота Руставели, 4.859 м,
*Казбек, 5.047 м,
*Тебулосмта, 4.493 м,
*Диклосмта, 4.285 м,
*Базардузу, 4.466 м,
*Бабадаг, 3.629 м,
*Катинтау, 4.979 м,
*Пушкин, 5033 м,
*Џангитау, 5.051 м,
*Тетнулд, 4.858 м,
*Ушба, 4.710 м,
*Ајлама, 4.525 м,
4 Превои
*Даријалски
*Марухиски
*Клухорски (2.786 м, )
*Мамисонски (2.820 м, )
*Џвриски (2.379 м, )
*Дурбарски (2.209 м, )
5 Долини
*Баксан
*Донгузорун
*Јусенги
*Адилсу
*Ирик
*Адирсу
*Киртик
*Силтрансу
6 Поврзано
* Мал Кавказ
Мате Малеш

Мате Малеш (роден во Шибеник, 11 март 1989) — хрватски фудбалер, играч од средниот ред на Клуж.
1 Кариера
1.1 Клупска кариера
Малеш ја започнал својата кариера во Шибеник, за кој дебитирал на возраст од 17 години, на 4 август 2006 во натпревар против Динамо Загреб.
1.2 Репрезентативна кариера
Тој го направил своето деби за сениорската репрезентација на 5 март 2014 во пријателскиот натпревар Швајцарија-Хрватска (2-2), заменувајќи го Лука Модриќ во 56-тата минута.
2 Титули
2.1 Клупски
2.1.1 Риека
*Прва ХНЛ (1) : 2016-2017
*Куп на Хравтска (2) : 2013-2014, 2016-2017
*Суперкуп на Хрватска (1) : 2014
2.1.2 ЧФР Клуж
*Суперкуп на Романија (1) : 2018
Веганство

Веганство — начин на исхрана која одбегнува каква било грубост над животните, нивно искористување или искористување на нивните производи за храна, облека и друга намена. Веганската исхрана се заснова врз житарици, мешунки, овошје и зеленчук. Веганите не јадат месо, риба, морски плодови, јајца, млеко, млечни производи, мед ниту пак носат работи од крзно, волна, коски, кожа, корали, бисери и какви било други материјали од животинско потекло. Многу вегани исто така избегнуваат производи тестирани врз животни. За разлика од вегетаријанците чија исхрана е без убивање, веганската исхрана не само што е без убивање, туку е и без искористување на животните. Веганството се разликува од вегетаријанството бидејќи е сведено во потполност на растителна исхрана.
Зборот ''веганец'' настанал во 1940 како скратеница од зборот ''вегетаријанец'', во вегетаријанско друштво во Англија, кои на тој начин сакале да ги разликуваат оние членови кои во потполност ги отфрлаат производите од животинско потекло.
Луѓето стануваат вегани од многу причини, вклучувајќи етичка и морална грижа за животните и околината, потоа лични причини, поврзани за здравјето, духовноста и верата. Што се однесува до етичките причини, веганската исхрана спречува масовно и систематско колење на голем број на животни. Што се однесува на здравјето, важно е да се истакне дека производите од месо, млеко и јајца содржат високо ниво на холестерол и маснотии кои предизвикуваат големи штети на човековото здравје. И на крај, гледано од еколошки аспект, месната индустрија поттикнува големо загадување на воздухот, земјата и водата, придонесува експлоатација и сечење на шумите и големи Земјини површини за одгледување на растителни култури наменети за прехрана на голем број животни.
Веганите тврдат дека веганската исхрана може во потполност да ги задоволи потребите на организмот, па дури и на професионалните спортисти. Тоа го докажува веганска билдерска група активна повеќе години која ги руши сите табу-теми околу веганите како слаби и неисхранети луѓе.
1 Поврзано
* Вегетаријанство
* Фрутаријанство
Тетро (филм)

Тетро е американски игран филм, во режија на Френсис Форд Копола. Главните улоги во филмот ги толкуваат: Винсент Гало, Алден Аренрајх и Марибел Верду.
1 Содржина
Бени заминува во Буенос Аирес за да го најде изгубениот постар брат, кој своевремено бил надарен писател, а сега е само бледа сенка на својата младост. Кога Бени ќе ја прочита речиси завршената драма на својот брат, тој добива можност да научи повеќе за нивното минато и повторно се зближува со брат му.
Летото на белите рози (филм)

Летото на белите рози — хрватски игран филм, во режија на Рајко Грлиќ. Главните улоги во филмот ги толкуваат: Том Конти и Сузан Џорџ и Род Стајгер.
1 Содржина
Андрија работи како спасител на речното крајбрежје во едно летувалиште. Имајќи предвид дека е последната година од Втората светска војна, неговиот живот поминува мирно. Еден ден, во местото доаѓа Ана, млада вдовица без документи, која бега од нацистите.
Рапсодија во август (филм)

„Рапсодија во август“ (八月の狂詩曲) — јапонски игран филм од 1991 година, во режија на Акира Куросава. Главните улоги во филмот ги толкуваат: Сачико Мурасе, Хисаши Игава и Ричард Гир.
1 Содржина
Во филмот се зборува за последиците од атомската бомба во Нагасаки.
Лазарова сабота

Лазарова сабота или Лазарици или Лазаровден — еден од поголемите христијански празници од пролетниот циклус којшто е подвижен празник и секогаш се паѓа еден ден пред Цветници, кои се точно една недела пред најголемиот празник Велигден. На овој ден се споменува чудесното воскресение на четиридневно упокоениот Лазар извршено од Исус Христос. Овој настан бил на шест дена пред предавството и убиството на Христос на Голгота. На Лазарева сабота обичај е да се носат гранчиња од врба што симболично претставува свечено Христово влегување во Ерусалим, каде што го пречекале следбениците. Во Македонија овој празник има големо значење и масовно се прославува низ целата земја. Од раните утрински часови групи девојчиња облечени во традиционална невестинска облека одат низ населените места и пеат лазарски песни. Има повеќе лазарски песни и се користат според личниот, семејниот или општествениот статус на лицето за кое е наменета песната. Песните обично се со оптимистична и духовита содржина и посакуваат здравје, успех и напредок.
1 Житие
Исус веќе четврта година го проповедал своето учење, а бидејќи за Пасха мноштво народ доаѓал во Ерусалим за да го прослави празникот и Исус по четврти пат доаѓал како учител. Но тогаш разбрал дека неговиот пријател Лазар од Витанија е тешко болен. Исус веднаш се упатил таму, но стигнал четири дена по неговата смрт и по погребот. Сестрите на Лазар, Марта и Марија го прекориле Исуса велејќи му дека ако дојдел на време немало Лазар да умре. Марта уште му рекла: „Господи, ако беше Ти овде, немаше да умре брат ми. Но и сега знам што и да посакаш од Бога, Бог ќе ти даде“.
Легендата вели дека Бог сакал Лазар да умре за врз него да се манифестира силата Божја. Кога дошол до гробот Исус го повикал Лазара: „''Лазаре, излези надвор''“. И Лазар веднаш излегол завиткан со платно на рацете и нозете и со крпа околу лицето. Сите што го виделе тоа се почудиле и поверувале дека Исус е синот Божји.
Со овој чин Исус уште повеќе се здобил со слава. И пак се упатил кон Ерусалим.
2 Славење во Македонија
Во Македонија со Лазаревата сабота се поврзани повеќе обичаи и песни познати како лазарски. Ги изведуваат девојки во групи одејќи по куќите и низ населените места и пресретнувајќи ги луѓето. Лазарките му пеат посебна песна на секој човек зависно од неговата возраст и општествената положба и за тоа добиваат дарови, најчесто пари. Во овие песни се велича личноста, се посакуват напредок на семејството здравје и среќен живот на поединецот. Овој обичај се нарекува ''лазарување''.
Предавања за естетиката

„Предавања за естетиката“ (|Vorlesungen über die Ästhetik) — збирка белешки од предавања на Георг Вилхелм Фридрих Хегел на тема естетика на студентите на Хајделбершкиот универзитет во 1818 г. и Берлинскиот универзитет во 1820/21, 1823, 1826 и 1828/29 г. Составена е во 1835 г. од неговиот студент Хајнрих Густав Хото и ги опфаќа белешките на Хегел и оние на студентите направени во текот на предавањето. Се смета дека во збирката, Хото ја претставил Хегеловата мисла на посистематичен начин отколку што тоа го направил самиот филозоф.
Хегеловата работа на ова поле се смета за едно од најголемите дела во историјата на естетиката уште од времето на Аристотел. Неговата теза за „крајот на уметноста“ извршила влијание врз разни значајни мислители како што се Теодор Адорно, Мартин Хајдегер, Ѓерѓ Лукач, Жак Дерида и Артур Данто. Самиот хегел пак, ја развивал својата мисла под влијание на Јохан Јоаким Винкелман, Имануел Кант, Фридрих Шилер и Фридрих Шелинг. Според Хајдегер, „Предавања за естетиката“ претставуваат „најопсежниот осврт на суштината на уметноста што ја има Западот“.
1 Содржина
Предавањата се претставени под три наслови:
#првиот се занимава со општите поимувања за убавината и идеалот.
#вториот се осврнува на овој идел, како што тој се остварува во три етапи, the "особени облици на уметноста“, а секоја од нив е „наполно“ претставена во староегипетската архитектура (која ја изложува својата апоретска природа во облик на сфинга), претставувањето на боговите на класичните старогрчки статуи и Христовите страданија (земени како содржина на претставата):
##симболична уметност,
##класична уметност
##романтистичка уметност
# Третиот дел ги иследува петте облици на уметност поединечно:
##архитектура
##вајарство
##сликарство
##музика
##поезија
Во ова излагање, Хегел останува верен на неговиот дијалектички метод, покажувајќи како овлиците се разложуваат и заменуваат со „повисоки“ облици по пат на негативноста, т.е. внатрешните противречности што секој од облиците ги носи во себе во даденото време.
Во овие списи, Хегел го документира настанокот на симболичната архитектура, класичното вајарство и романтистичка поезија и во нив го изложил неговото поимување за човечката убавина и тврдењето за „смртта на уметноста“, заклучувајќи дека уметноста не може да биде соодветен двигател во човековото спознавање на својата суштина.
Луи Томлинсон

Луи Вилијам Томлинсон (|Louis William Tomlinson, роден Луј Троја Остин, Декември 24, 1991) е англиски поп-пејач, текстописец и актер.
1 Ран живот
Томлинсон е од Донкастер, Јужен Јоркшир, Англија. Роден е од Johannah Poulston и Троја Остин, неговите родители се разделиле кога бил млад и го зел неговиот очув по име Марк Томлинсон. Луи има пет помлади полу сестри, од кои две имале улоги како бебиња во телевизиската серија „Дебели пријатели“ заедно со својот брат.
Луи студирал на 6-то годишна форма на Hall Cross School (државно сеопфатено училиште) и поранешен ученик на Hayfield школа. Луи имал голем број на работни места, вклучувајќи на Vue кино и на Донкастер Роверс фудбалски стадион, како келнер во туристичките апартмани. Како студент на Hall Cross, Томлинсон се појавил во неколку музички продукции. Заедно со двајцата негови браќа и сестри имал дополнителни улоги во „Дебели пријатели“.
2 Кариера
2.1 The X Factor
Во 2010 година, Томлинсон бил на аудиција за седмата серија на конкуренцијата за пеење The X Factor. Не успеал да напредува кон „Момци“ категорија во „Куќа на судиите“ но, по предлог на Никол Шерцингер, судија гостин за време на „bootcamp“ фаза од натпреварот на Вембли Арена во Лондон јули 2010, Томлинсон бил ставен заедно со Најал Норан, Зејн Малик, Лиам Пејн и Хари Стајлс кои формирале свој бенд, што ги овозможува за категоријата групи. Стајлс излегол со името One Direction и групата завршила на третото место со песната „Засекогаш млад“.
2.2 One Direction
Групата се издигнала до меѓународен успех со моќта на социјалните медиуми Up All Night и Take me home објавени во 2011 и 2012 година скршија неколку рекорди и биле на врвот на топ листите на повеќето големи пазари. Групата има продадено над 35 милиони плочи низ целиот свет.
3 Фудбалска кариера
Томлинсон, чие претходно фудбалско искуство било да се игра и се согласил да игра во добротворни цели на Keepmoat стадион во неговиот роден град за да собере пари за Bluebell Vud спонзорство и имал понуда договор од страна на професионален фудбалски клуб. На 8 септември Томлинсон играл за Селтик во друг добротворен натпревар за Стилијан Петров. Во текот на играта Томлинсон се здобил со повреда што довело до повраќање и веднаш бил заменет на теренот.
4 Личен живот
Томлинсон бил романтично поврзан со Елеанор Калдер од ноември 2011 година. Зејн Малик се верил во Литл Миксо со Пери Едвардс во август 2013 година, тоа предизвикало неоснавани гласини за двојна свадба. Едно истражување од страна на родословието веб Ancestry.co.uk открило дека еден од предците на Томлинцон бил белгиец.
Кантрида (стадион)

Стадионот Кантрида е фудбалски стадион во Риека, во квартот Кантрида, каде својте домашни натпревари ги игра екипата на ФК Риека.
1 Опис
Сместивоста на стадионот Кантрида е 10.275 гледачи.
Апсолутен рекорд на посетеност на стадионот е постигнат во натпреварот против Осиек во 1999.
Лутеранство

Создадено во Германија, ова движење било поткрепено од страна на германските кнезови, но дури по Вестфалскиот договор во 1648 година, со кој договор завршила Триесетгодишната војна, лутераните добиле еднакви права како католиците. Како основач на лутеранството се смета Мартин Лутер. Лутеранството започнало како обид за реформирање на Римокатоличката црква. Мартин Лутер под отворено небо се спротивставил на Римокатоличката црква. Лутер ја превел Библијата на германски јазик, го објаснил библиското учење за спасувањето преку вербата, изложено од страна на Апостол Павле, и проповедал теологија, центрирана околу личноста на Господ Исус Христос. Неговите трудови станале основа за натамошниот развој на реформацијата.
1 Поврзано
* Книга на Слогата
* Аугсбуршка исповед
Калвинизам

Во Швајцарија, реформацијата била распространета најпрвин во Цирих во 1516 година преку Улрих Цвингли. Според него, реформацијата имала национален карактер, и како таква, тој сметал дека секуларната власт нема право да се меша во работите на црквата. Во текот на 1528 година го напишал Коментарот околу правната и лажната религија, а следната 1529 година во Марбург заедно со Лутер дискутирале околу суштината на евхаристијата, држејќи на тоа дека Христос е присутен само духовно и симболички. Во 1531 година алијансата на Улрих Цвингли подготвила штрајк со глад против католичката црква, меѓутоа обидот бил без успех бидејќи движењето не било доволно подготвено во Цирих. Улрих Цвингли бил убиен на возраст од 47 години.
Жан Калвин, протеран од Франција, заминал во Швајцарија и Женева ја претворил во град-црква. Во 1536 година, тој ја објавил книгата ''Институции на христијанската религија'', во која ги прецизирал разликите помеѓу својата и протестантската теологија. Тој признал само две тајни: крштевање и евхаристија. Тој ги одбил концепциите на Цвингли во врска со симболичките вредности на евхаристичкото учење, зборувал во врска со градот Божји односно околу црковната организација и дисциплина.
Евангелизам

Евангелизамот или евангелско протестантство — движење во рамките на протестантството според бројот на верници. Во текот на XVIII век, како евангелисти биле познати и оние кои биле наклонети кон Англиканската црква, како и оние ја поддржувале истата. Ова движење било основено во Велика Британија во 1730-тите, и се здобило со голема популарност во САД во текот на XVIII и XIX век.
Англиските евангелисти најмногу внимание оддаваат на значењето на Светото Писмо, потребата од зачувување на верата, на високиот морал. Во Америка, во текот на XIX век, поимот евангелизам се однесувал на оние цркви кои го застапувале идеите на ревивализамот. Се смета дека оние цркви имаат многу заедничко и нивните водачи се надевале дека еден ден ќе се создаде можност за обединување на оваа црква преку која Америка ќе стане христијанска земја.
Во Англија во 1846 година, противниците на англиканската и pимокатоличката црква оствариле меѓусебна соработка на ниво на Евангелистички сојуз.
Анабаптизам

Анабаптизмот претставува третото движење во протестантството. Неговите наследници сметале дека црквата е составена од личности, кои вистински го преживеале Исус Христос. Тие се спротивставувале на идејата за вистинско постоење на црквата како религиозна институција, туку држеле на личната врска со Бог преку Светиот Дух. Поради ова, тие сметале дека човек треба да биде крстен во вода откако ќе се запознае со својата вера и во овој контекс тие биле најрадикални.
Анабаптистите го отфрлаат носењето на свадбени прстени, или пак учеството во државното управување. Како еден од основачите на Анабаптизмот се смета Томас Минцер. Тој бил предводник на т.н. Селанска војна кога околу 100.000 селани заедно со Минцер биле убиени.
Мерил Бејнбриџ

Мерил Бејнбридџ (|Merril Bainbridge, родена на 2 јуни 1968 година) е австралиска музичарка.
1 Историја
Почетокот на нејзиниот кариерата е во 1977 година.
Во 1994 година, нејзиниот првиот албум ''The Garden'' (Градината) е издаден, со синглите „Mouth“, „Under the Water“ (нова верзија на стариот песна на групата Тлот Тлот), „Power of One“ и „Sleeping Dogs“. Најпопуларниот хит на оваа албум е „Mouth“.
Вториот албум ''Between the Days'' (Меѓу дни) е издадена во 1998 година, и има синглите „Lonely“, „Between the Days“, „I Got You Babe“ (кавер верзија на Сани и Шер) и „Walk on Fire“. Ова е крај на кариерата и.
Во 2003 година, синглот „Girl Next Door“ е издадена, но нема добри рејтингови. Бејнбриџ напуска музичката сцена за 12 години, од 2003 до 2015. Во меѓувремето, таа станаа водачката на мрежно место „Пичимама“ („Peachymama“).
Таа беше омажен до продуцентот ѝ, Оуен Болвел, през 1999 година и има син (р. 2003) и ќерка (р. 2006).
Таа е вегетаријанка.
2 Дискографија
*''The Garden'' (1995)
* ''Between the Days (1998)
* Необјавени трети албум (зап. 2002)
2.1 Сингли
* Mouth (1994)
* Under the Water (1995)
* Power of One (1995)
* Sleeping Dogs (1996)
* Lonely (1998)
* I Got You Babe (1998)
* Between the Days (1998)
* Walk on Fire (1998)
* Girl Next Door (2003)